מבחינה היסטורית היו הכנסיות המזרחיות ממוקמות במזרח אירופה, המזרח התיכון, צפון אפריקה, הודו ובאתיופיה, אך בשל הגירה התפשטו מאמיניהם ברחבי העולם, וברוב המדינות בהן הם חיים, קיים ממסד קתולי מזרחי לצד ממסד קתולי "מערבי". אריתראה היא המדינה היחידה בעולם בה קיים רק ממסד קתולי מזרחי.
הכנסיות הקתוליות המזרחיות מתחלקות לחמש קבוצות עיקריות בהתאם לשייכות הליטורגית שלהן, ואלה הן לצד שנת היווסדן או איחודן עם הנצרות הקתולית:
הכנסייה המזרחית-קתולית בישראל.
רוב מאמיני הכנסייה המזרחית-קתולית בישראל הם חברי הכנסייה המלכיתית היוונית-קתולית, ולכן נקראים לרוב הנוצרים היוונים קתולים. את הכנסייה בישראל מנהיג בישוף, רבים מאנשי הכמורה מקבלים חינוך במוסדות קתולים "מערבים" של הוותיקן, והזיהוי כקתולי מזרחי אינו חזק כבעבר.
מג'יד ארסלאן
האמיר מג'יד תאופיק ארסלאן (בערבית: مجيد أرسلان, פברואר 1908, שוויפאת, לבנון – 18 בספטמבר 1983, ח'לדה, דרומית לביירות, לבנון) היה בנו של האמיר תאופיק ארסלאן, שסייע ליצירת לבנון הגדולה בשנת 1920.
קריירה פוליטית.
האמיר מג'יד ארסלאן היה מנהיג דרוזי. לדרוזים יש שתי משפחות פאודליות מסורתיות שולטות: משפחת ארסלן ומשפחת ג'ונבלאט. ארסלאן היה מנהיגם של היזבקים, השייכים לארסלאנים. הוא השתתף בבחירות לפרלמנט בשנת 1931 וזכה במושב הדרוזי של מחוז עאליי. בני בריתו גם כן זכו בבחירות. משנת 1931 עד מותו בשנת 1983, הוא ובעלי בריתו זכו בכל הבחירות לפרלמנט בשנים 1934, 1937,1943, 1947, 1951, 1953, 1957, 1960, 1964, 1968 ו-1972.
במשך 35 שנות פעילותו הפוליטית, מג'יד ארסלאן כיהן במספר רב של תפקידי שרים:
עצמאות לבנון של 1943.
האמיר היה המנהיג של עצמאות לבנון בשנת 1943, כאשר הנשיא בשארה אל-ח'ורי עמיתיו השרים נלקחו לכלא ראשיא על ידי הצרפתים. מיד אחרי מלחמת העולם הראשונה, בשנת 1918, הצרפתים הפכו את לבנון לקולוניה. בשנת 1943, מנהיגי של המדינה יחד עם השרים יצרו את האמנה הלאומית הקובעת כי:
ב-10 בנובמבר 1943, הצרפתים עצרו את הנשיא הלבנוני בשארה אל-ח'ורי, ראש הממשלה ריאד א-סולח והשרים כמיל שמעון עדל אוסייראן ועבד אל-חמיד כראמי. הצרפתים השתמשו בשכירי חרב סנגלים על מנת להעביר את האסירים הפוליטיים לכלא ראשיא שבבקאע. השרים מג'יד ארסלאן, סברי חמאדה וחביב אבי סחלה ניצלו ממעצר בשל כך שלא נכחו בבתיהם באותו לילה.
ב-11 בנובמבר, שלושת השרים שניצלו, יצרו את "ממשלת לבנון החופשית", כשחביב אבי סחלה ראש הממשלה ומג'יד ארסלאן כראש המשמר הלאומי. משרדיהם ישבו בבשאמון (), כפר הנמצא כ-30 ק"מ מביירות. מג'יד ארסלאן אסף סביבו קבוצת גברים וכוחות ארטילריה והתכונן למרד מזוין ומאבק בכוחות הצרפתים. בינתיים, התפרעויות אירעו בכל רחבי לבנון. השרים ערכו ישיבה סודית שבה הם ציירו וחתמו על הדגל החדש, אותו הם העבירו לקבינט בבשאמון.
ב-21 בנובמבר 1943, בעקבות מהומות, שביתות, המרד המזוין של ארסלאן והתערבות של הערבים ושל מדינות המערב (בעיקר בריטניה), האסירים הפוליטיים שוחררו. האסירים המשוחררים עברו בבשאמון בדרכם לביתם, על מנת להודות למורדים. מג'יד ארסלאן כרע ברך בפני הדגל הלבנוני ונישק אותו.
ב-22 בנובמבר 1943, לבנון הוכרזה כמדינה עצמאית.
הקמת צבא לבנון וקרב מלכייה.
ב-1945 בתור שר הביטחון, מג'יד ארסלאן הקים את צבא לבנון יחד עם פואד שיהאב.
ביוני 1948 הוביל מג'יד ארסלאן מסע מלחמה לארץ ישראל במלחמת העצמאות וכבש בסיוע שריוניות סוריות את הכפר הערבי מלכיה.
חיים אישיים.
לארסלאן היו שלושה אחים – נוהאד, ריאד, מלחם – ואחות, זהיה. בשנת 1932, הוא נשא לאישה את בת דודתו, האמירה למיס שיהאב. היא ילדה לו שני בנים: תאופיק (1935–2003) ופייסל (1941–2009). בשנת 1956, לאחר מותה של אשתו, נשא לאישה את ח'ולא ג'ומבלאט. היא ילדה לו שלוש בנות – זיינה, רימא ונג'ווא – ובן, טלאל, חבר הפרלמנט לשעבר וסגן ראש מחוז עאלי, הר לבנון.
היה ידוע בכישוריו ברכיבה על סוסים, אותם בדרך כלל הפגין בעיירה הדרומית אלמג'ידייה, שנקראה על שמו. למד בבית הספר הצרפתי של המיסיון החילוני הצרפתי ().
מפלגת הפלנגות
מודרניזם איסלאמי
This Is Sinatra Volume 2
This Is Sinatra Volume 2 הוא אלבום אותו הוציא הזמר האמריקני פרנק סינטרה בשנת 1958.
הפקה.
זהו אלבום האוסף השני של הזמר ומכיל בתוכו שירים שהופיעו בסינגלים ובהקלטות בי-סייד, את האלבום ארגן נלסון רידל, שעבד עם סינטרה על כמה מאלבומי העבר שלו, אלבום זה הוא המשכו של האלבום המצליח, This Is Sinatra!.
אלבום האוסף מכיל שבעה שירים חדשים שהוקלטו בשנת 1957 והם: "I Believe," "Everybody Loves Somebody," "It's the Same Old Dream," "Time After Time," "You'll Always Be the One I Love," "If You Are But a Dream," ו "Put Your Dreams Away". סינטרה הקליט את השירים האלה בשנות ה-40 ומכיוון שכולם עסקו בחלומות, קיימת האפשרות כי הם היו מיועדים לאלבום נושא שמעולם לא הגיע לכדי סיום.
מזה שנים ארוכות שהאלבום אינו מופץ, והוא מופיע על תקליטור רק באוסף The Capitol Years המכיל מארז של 21 תקליטורים.
האלבום הגיע למקום השמיני במצעד המכירות האמריקאי ולמקום השלישי במצעד המכירות הבריטי.
אסון צאלים ב
אלגוריתם דויטש-ג'וזה
אלגוריתם דויטש-ג'וזה הוא אלגוריתם קוונטי להבדלה בין פונקציה קבועה לבין פונקציה מאוזנת. האלגוריתם מהווה דוגמה ליתרון המתקבל משימוש של מחשב קוונטי על פני מחשב קלאסי. האלגוריתם פורסם על ידי ריצ'רד ג'וזה ודייוויד דויטש בשנת 1992, והניח את היסודות לפיתוח אלגוריתם גרובר ואלגוריתם הפיקטור של פיטר שור.
הגדרה.
תהי formula_1 פונקציה המקבלת קלט באורך formula_2 ביטים, ופולטת פלט באורך ביט יחיד, כך שמתקיים אחד מהשניים:
אלגוריתם דויטש-ג'וזה מקבל כקלט את הפונקציה formula_3, ומחזיר כפלט האם היא קבועה או מאוזנת. האלגוריתם עושה זאת על ידי הפעלה של הפונקציה formula_3 פעם יחידה בלבד.
פתרון קלאסי.
באופן קלאסי, זיהוי האם פונקציה קבועה או מאוזנת מצריך לכל הפחות formula_14 הפעלות של פונקציית הקלט עם ערכי formula_9 שונים. אם בכלל הפעלות הפונקציה מתקבל אותו ערך אזי היא קבועה, ואם בשתיים מההפעלות מתקבלים ערכים שונים, אזי הפונקציה היא מאוזנת. לא קיים פתרון דטרמיניסטי המפעיל את הפונקציה פחות מformula_14 פעמים, שכן תמיד ייתכן מצב בו formula_17 הערכים שעליהם נשאלה הפונקציה מקיימים formula_5 ועדיין שאר הערכים מקיימים formula_7, כלומר הפונקציה מאוזנת.
מצד שני, קיימים פתרונות הסתברותיים לבעיה זו. לדוגמה, ניתן להגריל כמות של formula_20 קלטים שונים ולבדוק את ערך הפונקציה עבור קלטים אלו בלבד. במידה ומתקיים formula_21 קיימת הסתברות שהאלגוריתם יטעה, אך הסתברות זו נחשבת זניחה מכיוון שהיא קטנה מ-formula_22.
תיאור האלגוריתם.
האלגוריתם הקוונטי מתואר בתרשים משמאל. המעגל מקבל כקלט אוגר קוונטי המכיל formula_23 קיוביטים. ניתן להסתכל על הקלט כשני אוגרים המאותחלים ל formula_24. על כל אחת מהכניסות מופעל שער הדמר, ומצבם המשותף ניתן כעת לביטוי בתור formula_25.
כעת מופעלת הפונקציה הקוונטית formula_26 על האוגר, כאשר formula_2 הכניסות הראשונות הן הקלט, ואילו הכניסה האחרונה משמשת עבור הפלט. לאחר הפעלת הפונקציה מצב האוגר הוא formula_28.
העקרון עליו מבוסס האלגוריתם הוא הבא:
אם formula_5 קיוביט הפלט ניתן לרישום בתור
formula_30
ואילו עבור אותם formula_9-ים עבורם formula_7 נקבל
formula_33
כלומר הסימן של האוגר משתנה בהתאם לערך הפונקציה formula_26, והאוגר ניתן לרישום בתור formula_35. נשים לב שהקיוביט האחרון אינו תלוי בערך של הפונקציה, ערכו תמיד formula_36 וניתן להתעלם ממנו בהמשך.
כעת נפעיל בשנית שער הדמר על האוגר ונבדוק את שני המצבים האפשריים:
גבריות
גבריות הוא מושג המתאר את מכלול דרכי ההתנהגות הנחשבים כטיפוסיים, או מתאימים, לגבר. המושג אינו קבוע, והוא תלוי זמן ומקום (בתרבויות השונות יש יחס שונה למהותו של מושג זה). גבריות אינה פיזיולוגית בלבד, אך היא מבוססת על ההבדלים הקיימים בין המין הנשי למין הגברי.
הגישה המסורתית רואה בגבריות זהות הנוצרת תוך כדי ניגוד לזהות הנשית ולנשיות. תרבות שאינה רואה בנשים וגברים שני סוגי אישיות מנוגדים תתקשה להכיל בתוכה את מושג הגבריות במובן הרווח בתרבות המערבית המודרנית. להיות גברי או נשי פירושו לקיים מכלול ציפיות המתקשרות למין הנתון. בכל הקשר תרבותי ישנם שני תפקידים מגדריים: גברי ונשי. באופן זה מתפרשות הגבריות והנשיות כתפקידים מגדריים, שהם תוצרים של ידע נרכש ותהליכי חיברות שעובר האדם.
ואולם, גישות ביקורתיות וחדשות יותר, במיוחד גישתה של ריווין קונל (2009), מבחינות בקיום של מספר סוגים של גבריות המתקיימים באופן היררכי. ה"גבריות ההגמונית" מצויה בראש ההיררכיה המגדרית ונוצרת תוך הנגדה והכפפה של נשים וגברים אחרים. הגבריות ההגמונית המודרנית זוהתה בעיקר עם הגבר הלבן, הנוצרי, ההטרוסקסואל ממעמד הביניים אשר ניצב מעל לקבוצות אחרות: נשים, הומוסקסואלים, ממעמד הפועלים, לא נוצרים ולא לבנים. גברים שאינם משתייכים לגבריות ההגמונית נתפסים על פי רוב כלא גבריים. למעשה, מרבית הגברים אינם תואמים את האידיאל של ה"גבריות ההגמונית".